Yl

**Pohjanmaa**

**KisaMaailman säännöt**

**2021-22**

*SÄBÄMESTARI KisaMaailma-ikäluokkiin kuuluvat 8–9-vuotiaat tytöt ja pojat (P9-P10 ja T10). Peleissä noudatetaan ensisijaisesti KisaMaailman sääntöjä ja toissijaisesti Suomen Salibandyliiton kilpailu- ja pelisääntöjä. Säännöt löytyvät osoitteesta* [*http://salibandy.fi/palvelut/materiaalit/saannot-ja-ohjeet/*](http://salibandy.fi/palvelut/materiaalit/saannot-ja-ohjeet/)  
  
*KisaMaailman säännöillä saadaan lasten toiminnalle ja kehitykselle sopiva pelimuoto, pelaajamäärä ja kentän koko, sekä mahdollistetaan pienemmät peliryhmät.*

*KisaMaailman säännöt ovat joustavampia, jotta pienempiä junioreita voidaan peluuttaa ja kehittää heidän kehityksensä/tasonsa mukaisissa peleissä. Tarkoituksena ei ole tukea joukkueen kilpailullista menestystä; tämä tarkoittaisi usein vain parhaiden pelaajien peliajan lisääntymistä. Joustavuus tuo seuralle lasten toimintaan liittyvää liikkumavaraa – ja samalla myös vastuuta.*   
  
*Sarjaan osallistuvia joukkueita suositellaan laatimaan joukkueen sisäiset pelisäännöt (Urheilun Pelisäännöt). Joukkueen valmentajan/ toimihenkilöiden ja vanhempien kesken käytävissä pelisääntökeskusteluissa sovitaan yhteisistä arvoista, toimintaperiaatteista ja käytännöistä. Lisätietoja Urheilun Pelisäännöistä löytyy* [*Olympiakomitean sivuilta*](https://www.olympiakomitea.fi/seuratoiminta/toimintaa/tietoa-lasten-urheilusta/urheilun-pelisaannot/)*.*

***Nämä säännöt ovat voimassa Pohjoisen alueen P9-P10 ja T10 –junioreiden sarjoissa. Mikäli ko.***

***sääntöihin tarvitsee tehdä muutoksia tai tarkennuksia, voidaan sääntöjä päivittää kauden aikana.***

***Sääntöjä voidaan päivittää kauden aikana myös, mikäli säännöissä huomataan ristiriitaisuuksia.***

***Sääntömuutokset/lisäykset merkitään näihin sääntöihin punaisella värillä ja asiasta tiedotetaan***

***myös sarjojen seuroja ja joukkueita.***

**1. Säännöt**

**a) Pelisäännöt**

Joukkueeseen/peliryhmään kuuluu F-junioreissa vähintään viisi (5) ja enintään 14 pelaajaa. Heidät merkitään pelaajalistaan, maalivahti yhtenä pelaajana muiden joukossa. Maalivahtia saa vaihtaa ja peluuttaa myös kenttäpelaajana. Jos ottelun alkaessa joukkueella ei ole laittaa kentälle 4 + 1, niin joukkueen katsotaan luovuttaneen ottelun.

Kentällä on samanaikaisesti maalivahti ja neljä kenttäpelaajaa.

Peliaika on 2 x 15 min juoksevaa peliaikaa. Toisen erän kolme viimeistä peliminuuttia ovat tehokasta peliaikaa, muuten pelikello käy koko ajan: sitä ei pysäytetä edes maalin jälkeen. Joukkueilla ei ole mahdollisuutta ottaa aikalisää.

Peleissä vältetään antamasta jäähyjä: sääntöjä opetetaan ensisijaisesti ohjaamalla. Joukkueelle voidaan määrätä rangaistuslaukaus, jos rikotulla pelaajalla on selvä maalintekotilanne. Jäähy voidaan viheltää, jos sama pelaaja syyllistyy useamman kerran samaan rikkeeseen tai epäurheilijamaiseen käytökseen.

Jos maaliero kasvaa neljään, häviöllä oleva joukkue saa ottaa peliin yhden ylimääräisen kenttäpelaajan. Kun maaliero kaventuu kahteen, pelaajamäärä palautetaan ennalleen.

Muiden pelisääntöjen sekä sääntötulkintojen osalta noudatetaan Suomen Salibandyliiton kilpailu- ja pelisääntöjä.

**b) Edustusoikeus**

F-junioreissa jokaisella pelaajalla tulee olla Säbämestarisarjan pelipassi.

Joukkueessa/peliryhmässä voi olla useampia enintään vuoden yli-ikäisiä pelaajia. Y-pelaajat ilmoitetaan aluevastaavalle ennen pelaajan ensimmäistä peliä Y-pelaajana. Y-pelaaja voi pelata vain siinä ikäluokassa ja joukkueessa mihin hänet on ilmoitettu Y-pelaajaksi. Y-pelaajan voi siirtää pelaamaan omaan ikäluokkaan pelaajasiirtoajan puitteissa. Tällöin häntä ei voi enää nimetä Y-pelaajaksi nuorempaan ikäluokkaan. F-junioreissa yhdessä ottelussa voi käyttää enintään neljää yli-ikäistä pelaajaa. Yli-ikäiset pelaajat merkitään Y-merkinnällä pelaajalistan “Lisätietoja”-kohtaan.   
Tytöt voivat pelata poikien kanssa ilman erityislupaa maksimissaan vuotta nuorempien poikien kanssa. Kaksi vuotta vanhempaa tyttöä ei voi nimetä Y-pelaajaksi poikien sarjoihin.

Junioripelaaja voi edustaa myös toista junioriseuraa kaksoisedustuksella, jos omassa seurassa ei ole ko. ikäluokkaa tai pelaajan omaa ikäluokkaa. Kaksoisedustusten ilmoitukset kaudella 2020-21 tapahtuvat sähköisesti Palvelusivustolla. Ilmoitusprosessin käynnistää seura, jonka joukkueeseen kaksoisedustus tehdään. Ilmoituksen kirjaamisen jälkeen edustusoikeuden omistava seura hyväksyy sen omalla Palvelusivuston käyttäjätunnuksellaan. Kaksoisedustusilmoitukset 18.1.2020 mennessä.

F-junioreissa on seuroilla mahdollisuus muodostaa kahden seuran yhteisjoukkue. Yhteisjoukkue muodostuu kahden eri seuran pelaajista ja yhteisjoukkueella voi osallistua F –junioreiden sarjatoimintaan. Seurat tekevät yhteisjoukkuesopimushakemuksen liiton sähköisellä lomakkeella 16.8. mennessä, jonka liitto joko hyväksyy tai hylkää. Tehdystä yhteisjoukkuesopimuksesta suoritetaan liitolle kirjaamismaksu 150e. Tarkemmat määräykset seurojen ja pelaajien rooleista annetaan F –junioreiden yhteisjoukkuemääräyksissä.

Pelaaja voi edustaa yhden päivän aikana kahta saman seuran ja ikäluokan joukkuetta/ peliryhmää. F-ikäinen pelaaja voi pelata seuran harkinnan mukaan ikäluokkansa lisäksi oman seuransa vanhemmissa ikäluokissa.  
  
Edustusoikeuksia koskevat poikkeuslupahakemukset toimitetaan suoraan aluevastaaville.

**2. Olosuhteet ja varusteet**

Kentän koko on vähintään 24 m x 12 m ja enintään 30 m x 15 m.

Maali pienennetään ylärimaan kiinnitettävällä levyllä eli maalinpienennyselementillä. Elementtejä voi tarvittaessa tiedustella aluevastaavalta. Elementin voi tehdä myös itse – kunhan se ei aiheuta loukkaantumisvaraa maalivahdille tai kenttäpelaajille. Elementin mitat ovat 160 cm x 30 cm ja se tulee kiinnittää maalin tolppiin ja ylärimaan. <https://fanikauppa.salibandy.fi/Product/17?color=18&categoryId=5&subcategoryId=6>

Jos pelipaikalla on käytettävissä normaaleja maaleja pienemmät maalit, myös niitä voidaan käyttää.

Maalin edessä on maalialue, jonka sisällä maalivahti saa ottaa pallon käteensä. Järjestäjä valitsee viivat, joilla maalialue rajataan. Maalivahdin alue voidaan myös teipata. Jos sopivia viivoja/teippiä ei löydy, maalivahdin alueeksi voidaan sopia ”kaksi askelta”.

Peleissä on käytettävä suojalaseja. Jos pelaajalla on silmälasit, hän voi joko hankkia suojalasit vahvuuksilla tai pelata pelkillä silmälaseilla. Jos pelaaja käyttää vain silmälaseja, aikuisten olisi hyvä varmistaa, että silmälasit ovat kehykselliset kokonaan eli linssi on kokonaan reunustettu kehyksellä.

Varusteilla on oltava Kansainvälisen Salibandyliiton (IFF) hyväksyntä.

|  |  |  |  |  |  |  |
| --- | --- | --- | --- | --- | --- | --- |
| **IKÄLUOKKA** | **KENTÄN KOKO** | **PELAAJAMÄÄRÄ KAUKALOSSA** | **JOUKKUE-KOKO** | **PELIAIKA (JUOKSEVAA)** | **PASSI** | **TUOMARI** |
| F-JUN | 24 m x 12 m – 30 m x 15 m | 4+1 | max 14 | 2x15 min | Säbämestari | 1–2 tuomaria |

**3. Ottelutapahtuma**

F-juniorien KisaMaailmassa käytetään turnauskorttia ja pelaajalistoja, jotka korvaavat varsinaisen ottelupöytäkirjan. Joukkueiden tulee laatia sarjakokoonpanot ennen kauden alkua palvelusivustolle.

Ennen peliä valmentajien toivotaan kättelevän toisensa ja erotuomarin. Tarkoituksena on toivottaa kaikille osapuolille pelionnea ja korostaa, että lapsille ollaan järjestämässä yhdessä mukavaa liikuntatuokiota. Pelin aikana erotuomareille ja toimihenkilöille annetaan työrauha ja lapsille malli reilun pelin hengestä. Pelin jälkeen kätellään, kiitetään pelistä ja – jos niin halutaan – keskustellaan asiallisesti pelin kulusta.